Miravaljesas
Miravaljesas (isp. Miravalles) – andezitinis stratovulkanas šiaurės vakarų Kosta Rikoje, Gvanakastės provincijoje, aukščiausias visoje Gvanakastės Kordiljeroje. Aukštis – 2028 m. Yra kaldera (15 x 20 km), susidariusi galingų išsiveržimų metu, prieš 1,5-0,6 mln. metų. Ugnikalnis pasižymi dideliu geoterminiu aktyvumu, tačiau vienintelis išsiveržimas istoriniais laikais užfiksuotas 1946 m. – tada pietvakariniame šlaite prasiveržė garai.